Unionin yleisen tuomioistuimen tuomio 6.5.2013 - Kieffer Omnitec v. komissio
(Asia T-288/11)
(Julkiset palveluhankinnat - Tarjouspyyntömenettely - Lämmitys-, ilmanvaihto- ja ilmastointilaitteiden, sprinklereiden sekä vesi- ja saniteettilaitteiden huolto Joseph Bech -rakennuksessa Luxemburgissa - Tarjouksen tekijän tarjouksen hylkääminen - Yhdenvertainen kohtelu - Avoimuus - Oikeasuhteisuus - Ilmeinen arviointivirhe - Perusteluvelvollisuus)
Oikeudenkäyntikieli: ranska
Asianosaiset
Kantaja: A+P Kieffer Omnitec Sàrl (Luxemburg, Luxemburg) (edustajat: asianajajat A. Delvaux, V. Bertrand ja M. Devos)
Vastaaja: Euroopan komissio (asiamiehet: A.-M. Rouchaud-Joët ja S. Delaude, avustajanaan asianajaja V. Vanden Acker)
Oikeudenkäynnin kohde
Kumoamiskanne komission 1.4.2011 tekemästä päätöksestä, jolla hylättiin kantajan tarjous tarjouskilpailussa, joka koski lämmitys-, ilmanvaihto- ja ilmastointilaitteiden, sprinklereiden sekä vesi- ja saniteettilaitteiden huoltoa Joseph Bech -rakennuksessa Luxemburgissa (EUVL 2010/S 241-367523) ja jolla ratkaistiin tarjouskilpailu toisen tarjoajan hyväksi.
Tuomiolauselma
Kanne hylätään.
A+P Kieffer Omnitec Sàrl velvoitetaan korvaamaan oikeudenkäyntikulut.
____________
1 - EUVL C 252, 27.8.2011.